 Κέντρο Ημέρας «Γαλήνη»
Το Κέντρο Ημέρας «Γαλήνη» λειτουργεί στις Αχαρνές από τον Ιανουάριο του 2008, παρέχοντας δωρεάν υπηρεσίες ψυχικής υγείας, ψυχοκοινωνικής υποστήριξης και αποκατάστασης. Χρηματοδοτείται από το Υπουργείο Υγείας και συνεργάζεται με υπηρεσίες υγείας και κοινωνικής προστασίας της περιοχής, με στόχο την πρόληψη, την προαγωγή της ψυχικής υγείας και τη βελτίωση της ποιότητας ζωής των ανθρώπων που υποστηρίζει.

· Σε ποιους απευθύνεται: 
Το Κέντρο απευθύνεται σε ενήλικες που αντιμετωπίζουν ψυχικές διαταραχές ή ψυχοκοινωνικές δυσκολίες, καθώς και σε άτομα που χρειάζονται συμβουλευτική υποστήριξη για τη διαχείριση σημαντικών γεγονότων της ζωής τους. Υποστηρίζει επίσης άτομα με σωματικά νοσήματα και ψυχοκοινωνικές ανάγκες, ανθρώπους που βιώνουν ή κινδυνεύουν να βιώσουν κοινωνικό αποκλεισμό, καθώς και οικογένειες που χρειάζονται βοήθεια για θέματα όπως η ψυχική νόσος, το πένθος, το διαζύγιο και δυσκολίες που αφορούν παιδιά και εφήβους.

· Παρεχόμενες υπηρεσίες: 
- Κοινωνικές Υπηρεσίες 
- Ενημέρωση για θέματα πρόνοιας και διασύνδεση με άλλες υπηρεσίες
-Ψυχολογική εκτίμηση και παρακολούθηση
- Ατομική και ομαδική ψυχοθεραπεία και συμβουλευτική υποστήριξη
- Ψυχοεκπαίδευση και συμβουλευτική οικογενειών
- Δραστηριότητες ψυχοκοινωνικής αποκατάστασης
- Εκπαίδευση για την ανάπτυξη ψυχοκοινωνικών δεξιοτήτων
- Εφαρμογή ψυχομετρικών δοκιμασιών
- Προγράμματα παρακολούθησης μετά την ολοκλήρωση της θεραπευτικής παρέμβασης 
- follow up 
- θεραπευτικές ομάδες σχεδιαζόμενες από τον πληθυσμό στόχο (δραματοθεραπεία, εικαστική θεραπεία)
- Λέσχη ποικίλων δραστηριοτήτων (σταθερές και εναλλασσόμενες ομάδες)
- Ειδικός επαγγελματικός προσανατολισμός και υποστήριξη στην αναζήτηση εργασίας.

· Δράσεις στην κοινότητα:
Το Κέντρο Ημέρας «Γαλήνη» πραγματοποιεί δράσεις ενημέρωσης και ευαισθητοποίησης για την ψυχική υγεία, μέσα από ημερίδες, σεμινάρια και παρεμβάσεις σε σχολικές μονάδες. Οι δράσεις αυτές απευθύνονται σε πολίτες, μαθητές, γονείς, εκπαιδευτικούς και επαγγελματίες ψυχικής υγείας και εστιάζουν στην πρόληψη ψυχοκοινωνικών δυσκολιών, στην αντιμετώπιση του στίγματος και στην ενίσχυση της κοινωνικής συμμετοχής.

Όλες οι υπηρεσίες παρέχονται δωρεάν

Για πληροφορίες σχετικά με τις υπηρεσίες και τη διαδικασία εξυπηρέτησης, οι ενδιαφερόμενοι μπορούν να επικοινωνούν με το Κέντρο:

Διεύθυνση: Γ. Παπανίκα 43–45, ισόγειο, Αχαρνές  
Τηλέφωνο: 210 2478830
Ημέρες λειτουργίας: Δευτέρα έως Παρασκευή  
Ωράριο: 09:00–17:00
Ιστοσελίδα: www.promitheasamke.gr
Ε-mail: galinidaycenter@gmail.com

